stanford-oval/wikipedia huggingface dataset:
התעופה הצבאית הבוליברית
מבנה ארגוני וסדר כוחות

המטה של התעופה הצבאית הבוליברית מחולק למספר משרדים ומנהלות לאפשור הפעילות של החיל:
המפקדה הכללית (Comando General) – גוף הפיקוד העליון של התעופה הצבאית. בראשות המפקדה יושב מפקד התעופה הצבאית (Comandante General de la Aviación).
המטה הכללי (Estado Mayor General) – הגוף המייעץ של המפקדה הכללית המסייעת בתכנון וביצוע המשימות של הכוח. בראשות המפקדה יושב ראש המטה הכללי של התעופה הצבאית (Jefe del Estado Mayor General) והוא סגנו של מפקד התעופה הצבאית.
משרד המבקר הכללי (Inspectoría General) – הגוף הגבוה לביקורת, פיקוח, ובידוק בתעופה הצבאית. הגוף מסייע למפקד התעופה הצבאית בעזרת פיקוח ובידוק איכות ביצוע משימות בתוך החיל. מפקד הגוף הוא המבקר התעופה הכללי (Inspector General de la Aviación).
מפקדת המבצעים (Comando Aéreo de Operaciones) – הגוף האמון על ביצוע המשימות האוויריות המתוכננות וההוראות של המפקדה הכללית.
מפקדת כוח האדם (Comando Aéreo de Personal) – הגוף המנהל את כוח האדם בחיל.
מפקדת הלוגיסטיקה (Comando Aéreo Logístico) – הגוף האחראי על הניהול הלוגיסטי של החיל.
מפקדת החינוך (Comando Aéreo de Educación) – הגוף האחראי על הכשרה והחינוך של החיל.
מנהלת התכנון האסטרטגי (Dirección de Planificación Estratégica) – הגוף האחראי על בניית תוכניות ארוכות טווח לחיל, מבחינת פיתוח, רכש, וכדומה, המסייעות בהשגת מטרות הביטחון בזירה האווירית.
מנהלת מודיעין התעופה וחלל (Dirección de Inteligencia Aeroespacial) – הגוף האמון על השגת מידע ומודיעין, עיבודו ופיזורו בגורמים המבצעיים.
מנהלת הטכנולוגיה האווירית (Dirección Aérea de Tecnología) – הגוף האמון על ניהול, בנייה ואחזקה של מערכות מידע ותקשורת בחיל.
מנהלת המשטר המיוחד של הביטחון (Dirección del Régimen Especial de Seguridad) – הגוף האמון על בנייה של אמצעים לשליטה והגנה על מידע מסווג, וכן על אמצעי הביטחון בחיל.
מנהלת השתתפות פעילה בפיתוח לאומי (Dirección de Participación Activa en el Desarrollo Nacional) – הגוף האמון על תיאום ובקרה על תוכניות הפיתוח הלאומי בהן משתתף החיל.
מצבת מטוסי החיל

| מטוסי קרב> שם | מטוסי קרב> תת-דגם | מטוסי קרב> המדינה המייצרת | מטוסי קרב> סוג | מטוסי קרב> כמות | מטוסי קרב> הערות |
| --- | --- | --- | --- | --- | --- |
| סוחוי Su-30 | Su-30MK2 | רוסיה רוסיה | רב-משימתי | 22 |  |
| נורת'רופ F-5 | F-5A | ארצות הברית ארצות הברית | מטוס קרב | 6 |  |
| ג'נרל דינמיקס F-16 | F-16A/B | ארצות הברית ארצות הברית | רב-משימתי | 20 |  |
מטוסי תובלה ומשימה מיוחדת
| שם | תת-דגם | המדינה המייצרת | סוג | כמות | הערות |
| שאנשי Y-8 | - | הרפובליקה העממית של סין הרפובליקה העממית של סין | תובלה כבדה | 8 |  |
| דורניה דו 228 | Do 228NG | גרמניה גרמניה | תובלה קלה | 3 |  |
| שורט 360 | - | בריטניה בריטניה | תובלה קלה | 2 |  |
| קינג אייר | 200/350 | ארצות הברית ארצות הברית | תובלה קלה | 5 |  |
| ססנה 208 קרוואן | - | ארצות הברית ארצות הברית | תובלה קלה וקישור | 4 |  |
| ססנה סייטשן | - | ארצות הברית ארצות הברית | תובלת אחמי"ם | 1 |  |
| פיירצ'יילד סוורינגן מטרוליינר | Metroliner IV | ארצות הברית ארצות הברית | תובלה קלה | 1 |  |
| לוקהיד C-130 הרקולס | C-130H | ארצות הברית ארצות הברית | תובלה כבדה | 3 |  |
| בואינג 707 | - | ארצות הברית ארצות הברית | מטוס תדלוק | 1 |  |
| פיירצ'יילד סוורינגן מטרוליינר | Metroliner III | ארצות הברית ארצות הברית | לוחמה אלקטרונית/ביון | 1 |  |
מסוקים
| שם | תת-דגם | המדינה המייצרת | סוג | כמות | הערות |
| מיל מי-17 | Mi-8/17 | רוסיה רוסיה | מסוק סער | 6 |  |
| יורוקופטר AS532 קוגר | - | צרפת צרפת | מסוק סער | 10 |  |
מטוסי ומסוקי הדרכה
| שם | תת-דגם | המדינה המייצרת | סוג | כמות | הערות |
| הונגדו JL-8 | - | הרפובליקה העממית של סין הרפובליקה העממית של סין | מטוס אימון סילוני | 23 |  |
| אמבראר EMB 312 טוקאנו | - | ברזיל ברזיל | מטוס אימון טורבו-פרופ | 18 |  |
| דיימונד DA42 | - | קנדה קנדה | מטוס אימון תובלה | 6 |  |
| SIAI-מרקטי SF.260 | - | איטליה איטליה | מטוס אימון בסיסי | 12 |  |
| אנסטרום F-280 | - | ארצות הברית ארצות הברית | מסוק אימן | 2 |  |
| אנסטרום F-480 | - | ארצות הברית ארצות הברית | מסוק אימן | 12 |  |
כלי טיס בלתי מאוישים
| שם | תת-דגם | המדינה המייצרת | סוג | כמות | הערות |
| מוהאג'ר | CAVIM Arpía | איראן איראן | כטמ"ם ביון | 12 | מורכבים על ידי חברה מקומית בשם CAVIM |
הערות שוליים

↑  Carlos E. Hernández, Rusia despliega dos bombarderos Tu-160 en Venezuela, infodefensa.com, ‏12 בדצמבר 2018
תמונות מהקרב על המבצר פורטין סולאנו, בתמונה הימנית ניתן לראות מטוס קנברה ביעף הפצצה.
וולטר קריקמר

וולטר ריימונד קריקמר (באנגלית: Walter Raymond Crickmer;‏ 1900 – 6 בפברואר 1958) היה מאמן כדורגל אנגלי.
קריירה

וולטר קריקמר הגיע למנצ'סטר יונייטד כבר בשנת 1919, כפקיד. הוא הפך למזכיר הקבוצה בשנת 1926, ובשנת 1931 מונה למאמנה. שנה לאחר מכן הוחלף במאמן סקוט דאנקן. ב-1937, כאשר עזב דאנקן את יונייטד, מונה קריקמר לקדנציה שנייה בתור מאמן הקבוצה. בשנת 1945, כאשר מאט באזבי הגיע ליונייטד, לקח על עצמו קריקמר את תפקיד מאמן קבוצת הנוער של המועדון. בנוסף למטלות היומיומיות בתפקיד מזכיר המועדון, על קריקמר הייתה גם האחריות בפועל לאימונים ובחירת הצוות מאז שעזב סקוט דאנקן את המועדון בנובמבר 1937. בקיץ 1938, לעומת זאת, הוחלף במנהל זמני אחר: ג'ימי פורטר, האיש שעד אז שימש כעוזרו של קריקר.
קריקמר מילא תפקידים במועדון במשך כ-40 שנה, עד שמצא את מותו באסון האווירי במינכן, ב-6 בפברואר 1958.
הערות שוליים

↑  Walter CRICKMER, SUPPORTERS CLUB SCANDINAVIA
ולדימיר טקצ'נקו

ולדימיר פטרוביץ' טְקַצ'נקו (ברוסית: Владимир Петрович Ткаченко; ‏נולד ב-20 בספטמבר 1957) הוא כדורסלן סובייטי לשעבר. כוכב סטרויטל קייב (1974-1982), צסק"א מוסקבה (1983-1989) ונבחרת ברית המועצות בכדורסל (1976-1987). הוביל פעמיים את נבחרתה האולימפית של ארצו לזכייה במדליית ארד באולימפיאדת מונטריאול (1976) ובאולימפיאדת מוסקבה (1980). ב-1979 זכה בפרס יורוסקאר, פרס מר אירופה ופרס שחקן השנה בכדורסל באירופה. ב-1985 עוטר בעיטור אות הכבוד. ב-2015 נבחר להיכל התהילה של פיב"א.
תולדות חייו והקריירה שלו

טקצ'נקו נולד בסוצ'י ומתנשא לגובה של 2.21 מטרים. הצטיין בעמדת סנטר. כשחקן הגנה ביכולתו לבלום שחקני יריב ובכך לאפשר לשחקני קבוצתו לקלוט ריבאונדים. בהתקפה התבסס על תרגילים פשוטים והיה קלע טוב, יחסית לשחקן בממדיו. במשקל של כ-140 ק"ג ופניו עטורות שפם גדול גיבש תדמית של שחקן בעל מראה מאיים על המגרש.
הוא החל לשחק בגיל 16 במסגרת ליגת ברית המועצות בכדורסל גברים עבור קבוצת סטרויטל קייב. בשנת 1983 עבר לצסק"א מוסקבה, עמה שיחק עד לסיום עונת 1988/1989. בשנותיו האחרונות בקבוצה סבל משורת פציעות כולל פריצת דיסק שהקשתה על תפקודו. בסיום שירותו בצסק"א (שהשתייכה לצבא האדום) קיבל דרגת סרן ופנסיה צבאית. טקצ'נקו שיחק עונה נוספת במועדון הספורט של גואדלחרה בליגה השנייה בספרד ופרש בסיומה, ב-1990. בהמשך שיחק בליגה לשחקנים בוגרים עד שפרש.
טקצ'נקו זומן לראשונה לסגל נבחרת ברית המועצות בגיל 19, על ידי המאמן אלכסנדר גומלסקי. הוא השתתף במשחקי נבחרת ברית המועצות מ-1976 ועד 1987. בשנת 1977 זכה עם הנבחרת במדליית כסף באליפות אירופה בכדורסל, ב-1979, 1981 ו-1985 זכה במדליית זהב וב-1987 שוב במדליית כסף. למקום השני באליפות 1979 הגיעה נבחרת ישראל בכדורסל, שהתמודדה לראשונה עם "הענק הרוסי". ב-1982 זכה עם הנבחרת באליפות העולם בכדורסל, ב-1978 וב-1986 זכתה נבחרת ברית המועצות במקום השני באליפות.
בישראל

על אף שהיה שחקן צסק"א מוסקבה, יריבתה המושבעת של מכבי תל אביב במסגרות גביע אירופה לאלופות בכדורסל, היה טקצ'נקו "הענק" או "הנפיל" דמות אהובה על הקהל הישראלי ושם נרדף לענק.
הערות שוליים

↑  ג'ורדן וטקצ'נקו עם נח קליגר בהיכל התהילה, באתר ערוץ הספורט, 29 באוגוסט 2015
↑  נדב צנציפר, טקצ'נקו: כל רוסיה דיברה על ההפסד לישראלים, באתר ynet, 3 במאי 2005
↑  משה צדק, משימה בלתי אפשרית: טורינו 1979, 9 בספטמבר 2013
↑  יעקב פתאל, הענק טקצ'נקו לא הותיר כל סיכוי לישראל, דבר, 21 ביוני 1979
↑  הטל צל ענק
↑  ברק חקלאי, מפלצות התהילה: הענקים שעוררו אימה בהיכל (מקום 6), באתר ynet, 8 בינואר 2015
וולטר רוברטסון

| --- | --- |

 לידה:  15 ביוני 1888 מחוז נלסון, וירג'יניה, ארצות הברית ארצות הברית 
 פטירה:  22 בנובמבר 1954 (בגיל 66) סן פרנסיסקו, קליפורניה, ארצות הברית ארצות הברית 
 מקום קבורה:  בית הקברות הלאומי ארלינגטון 
 מדינה:  ארצות הברית 
 השכלה:  המכללה לפיקוד ומטה של צבא ארצות הברית  האקדמיה הצבאית של ארצות הברית  אוניברסיטת אוקלהומה  מכללת המלחמה של צבא ארצות הברית 
 השתייכות:  צבא ארצות הברית 
 תקופת הפעילות:  1912–1950 (כ־38 שנים)
 דרגה:   מייג'ור גנרל
 תפקידים בשירות
 מפקד הדיוויזיה ה-2   מפקד הקורפוס ה-15
 פעולות ומבצעים
 מלחמת העולם הראשונה  מלחמת העולם השנייה 
 עיטורים
 כוכב הארד  לגיון הכבוד  לגיון ההצטיינות של ארצות הברית בדרגת לגיונר  חבר במסדר האמבט  כוכב הכסף 
 
וולטר רוברטסון (באנגלית: Walter M. Robertson;‏ 15 ביוני 1888 - 22 בנובמבר 1954) היה קצין בכיר בצבא ארצות הברית. במהלך מלחמת העולם השנייה הוא זכה בעיטור הצבאי השני הגבוה ביותר, צלב השירות המצוין, על הנהגתו את הדיוויזיה ה-2 במהלך הקרב על הבליטה בדצמבר 1944.
ביוגרפיה

וולטר מלוויל רוברטסון נולד ב-15 ביוני 1888, לוויליאם וולטר רוברטסון ולמרי פאני (לבית פטיט). הוא למד בבית הספר המרכזי של המדינה המרכזית ולאחר מכן באוניברסיטת אוקלהומה, שם הוא לקח עבודה מיוחדת בהנדסה. רוברטסון למד באקדמיה הצבאית של ארצות הברית בווסט פוינט, ניו יורק וסיים את הלימודים ב-12 ביוני 1912, תוך שהוא מקבל דרגת לוטננט משנה.
רבים מחבריו לכיתה ווסט פוינט הפכו מאוחר יותר לגנרלים במלחמת העולם השנייה. לדוגמה: וייד הייסליפ, ג'ון שירלי ווד, וולטון ווקר, ריימונד בארטון, הארי מלוני, גילברט קוק, סטיבן צ'מברלין, ארצ'יבלד ארנולד, אלברט בראון, רוסקו קרופורד, ויליאם וילבור, ברדפורד צ'יינוות', רוברט ליטלג'ון, סידני ספולדינג, פרנקלין סיברט, תומאס הייז, ויליאם וויבר, ויליאם הובסון, ג'ון לואיס, דבנפורט ג'ונסון, ויליאם מוריסי ומילארד הרמון.
השירות הצבאי הראשון שלו היה במחנה שפילד, הוואי, שם הוא נשאר עד 1915. אחר כך שירת זמן מה בפרסידיו של סן פרנסיסקו, לפני שהועבר לנוגאלס, אריזונה, שם שירת כקצין הממונה על אימוני 800 חיילים ו-53 קצינים לתפקיד מיוחד.
לאחר מכן הוא הועבר לבית הספר לקצינים שהוקם במחנה בילס בטקסס, לפני שנשלח לצרפת במהלך מלחמת העולם הראשונה במאי 1918. לאחר המלחמה שירת רוברטסון עם כוחות הכיבוש בגרמניה עד 1920.
בין המלחמות הוא פיקד על יחידות שונות בחיל הרגלים, ובשנת 1940 הוא מונה למפקד רגימנט הרגלים ה-9. מדצמבר 1941 עד מאי 1942 היה רוברטסון סגן מפקד הדיוויזיה ה-2, ולאחר מכן הוא מונה למפקדה. ביוני 1944 נחת רוברטסון עם הדיוויזיה ה-2 בנורמנדי, ופיקד עליה במהלך המערכה בנורמנדי, הקרב על ברסט, הקרב על הבליטה ובמהלך פלישת בעלות הברית המערביות לגרמניה עד סוף המלחמה.
ביוני 1945 מונה רוברטסון למפקד הקורפוס ה-15, והחליף את בן כיתתו, לוטננט גנרל וייד הייסליפ. הקורפוס היה חלק מכוחות הכיבוש באוסטריה ואחר כך בגרמניה. במרץ 1946, הקורפוס ה-15 פורק, ורוברטסון מונה לראש ועדת הפיקוח של בעלות הברית בבולגריה. הוא נשאר שם עד ספטמבר 1947, אז מונה לסגן מפקד הארמייה השישית בפיקודו של מארק קלארק. הוא פרש מפיקוד זה ב-30 ביוני 1950.
לאחר הפרישה מהצבא, רוברטסון מונה למנהל ההגנה האזרחית של קליפורניה והוצב בסקרמנטו. הוא שירת בתפקיד זה עד 22 בנובמבר 1954, כאשר הוא מת פתאום בגיל 66 שנים. הוא נקבר בבית בית הקברות הלאומי ארלינגטון. רוברטסון היה נשוי, אבל לא היו לו ילדים.
הערות שוליים

↑  "Biography of Major General Walter Melville Robertson (1888–1954)". generals.dk. 2010-07-04. נבדק ב-2013-01-31.
↑  "Valor awards for Walter Melville Robertson". militarytimes.com. 2010-07-04. אורכב מ-המקור ב-2012-05-08. נבדק ב-2013-01-31.
↑  "World War II Unit Histories & Officers". unithistories.com. 2010-07-04. נבדק ב-2013-01-31.
↑  "United States Military Academy, Class of 1912" (PDF). digital-library.usma.edu. 2010-07-04. אורכב מ-המקור (PDF) ב-2013-09-28. נבדק ב-2013-01-31.
↑  "World War II Unit Histories & Officers". unithistories.com. 2010-07-04. נבדק ב-2013-01-31.
| --- | --- |
בקרת זהויות :  LCCN: no2011036646  NARA: 17407934  SNAC: w60t5rqh  VIAF: 169693032   WorldCat (עם VIAF): 169693032
ולדימיר טוריאנסקי

| --- | --- |
ולדימיר טוריאנסקי במופע בשנת 1995
ולדימיר טוריאנסקי במופע בשנת 1995
 לידה:  21 באוגוסט 1935 מוסקבה, ברה"מ 
 פטירה:  2 בספטמבר 2024 (בגיל 89) 
 שם לידה:  ולדימיר לבוביץ' טוריאנסקי
 מוקד פעילות:  ברית המועצות 
 סוגה:  בארד 
 כלי נגינה:  גיטרה בעלת 7 מיתרים
 שיתופי פעולה בולטים:  אדה יקושבה
 אתר רשמי
 
חתימתו
ולדימיר לבוביץ' טוּריִאָנסקי (ברוסית: Владимир Львович Туриянский; 21 באוגוסט 1935 –  2 בספטמבר 2024) היה זמר-יוצר (בארד), משורר ומלחין רוסי.
ביוגרפיה

טוריאנסקי נולד בשנת 1935 במוסקבה. אביו, שעבד ככלכלן במפעל, נעצר והוצא להורג בשנת 1938 בימי הטיהורים הסטליניסטים הגדולים. יחד עם אמו ואחיו הוגלה אז גם ולדימיר טוריאנסקי שהיה תינוק בן שנה לקזחסטן בה חיה המשפחה חיים קשים בשנים 1938–1946.
האח אלכסנדר טוריאנסקי נפל בקרב על יד סמולנסק במלחמת המולדת הגדולה נגד הפולשים הנאצים.
בשנת 1946 התיישב עם אמו בכפר סטרונינו במחוז ולדימיר.
אחרי שלמד שלוש שנים באוניברסיטה הממלכתית לאמנות ותרבות במוסקבה פנה לתחום הגאופיזיקה. עבד כמכונאי חשמלאי סוג 6 במסגרת "תוכנית המסע הגאופיזי האזורי המיוחד" (СРГЭ). בתוקף תפקידו עסק בכיולם של מכשירים גאופיזיים והשתתף בהרבה מסעות גאופיזיים בצפון הרחוק, במזרח ומערב סיביר ובמרכז אסיה הסובייטית. ביצע במסעות אלה גם עבודות של איש קשר, מטעין, מלקט מינרלים וקטעי סלע ומסגר.
מאוחר יותר סיים את המכון לתרבות ולאמנות במוסקבה ועבד תקופה כמלווה בגיטרה של הזמרת אדה יקושבה ושמיניית הנשים שלה.
החל משנת 1959 התחיל לכתוב לחנים על מילות שירים שכתב.
הוא ליווה את עצמו בגיטרה בעלת שבעה מיתרים
הלחן הראשון שהלחין בשנת 1959 היה "קאבסטן" על מילות שיר מאת ארקדי ובוריס סטרוגצקי מספרו "ארץ ענני הארגמן".
טוריאנסקי הוציא לאור תקליטים, תקליטורים וקלטות, ספרי שירים, שירי זמר וזיכרונות. עם שיריו הפופולריים ביותר נמנים
Монтана ("מונטאנה"), "Геофизическое танго" (טנגו גאופיזי), "Старая сказка" (מעשייה ישנה),"Откуда начинается река" (מאין מתחיל הנהר?), "Мы зачем-то сбежали из теплых квартиp" (מדוע ברחנו מדירותינו החמות?)
.Кадарская осень», (סתיו בהרי קודאר) Как птицы в непогоду (כמו צפורים במזג אוויר רע), «В обгорелой степи за Ишимом»
בשנת 2000 היגר עם משפחתו לגרמניה אך חזר מהר למוסקבה, בה חי עד סוף חייו.
החל משנת 1987 טוריאנסקי היה חבר פעיל באגודת הבארדים הקרויה "Первый круг" ("פרווי קרוג", "החוג הראשון").
טוריאנסקי נפטר בגיל 89 בספטמבר 2024.
ביוגרפיה > חיים אישיים

בתו, נטליה ולדימירובנה טוריאנסקאיה (ילידת 1975) היא זמרת ושחקנית תיאטרון ידועה.
דיסקוגרפיה

טוריאנסקי כתב כ-200 שירי זמר, רובם על טקסטים שחיבר בעצמו, אבל גם על שירים מאת מיכאיל סבטלוב, ל גובנוב, יורי דניאל
שיריו מוקדשים לזיכרונות ילדות, למקומות שבהם חי, פניות לידידים והגיגים על החיים
«Ты помнишь ли, гитара?» 1991 (האם את זוכרת, גיטרה?)
«Ночной разговор» 1995, (שיחת לילה)
«Пейзаж времён империи» 1997, (נוף מימי האימפריה}
"Откуда начинается река" 1997. (מאין מתחיל הנהר)
"Пока дороги сердце просит" 1997, (כל עוד הלב מבקש לנסוע)
"Поезда бесконечного следования" 1999, (רכבות אינסופיות)
"Не хватает времени" 1999, (הזמן אינו מספיק)
"Не верь, не бойся, не проси" 1999, (אל תאמין, אל תירא, אל תשאל)
"Российские барды - В. Туриянский" 2000, (ו. טוריאנסקי - בארדים רוסים)
"Ночной разговор" 2001
"Мне снятся сны все реже" 2006, (פחות ופחות אני חולים)
"Расстрелянный XX век" 2007. (המאה העשרים הירויה)
ספרים > ספרי זיכרונות

1993 - Не спрашивай, куда... (אל תשאל, לאן...)
Я напишу на память по строке 1994 (אכתוב מזיכרון בשורה)
Моим друзьям в далеком далеке 1997 (לידידי רחוק רחוק)
המכבסה (סרט)

| --- | --- |

כרזת הסרט באנגלית
 בימוי:  סטיבן סודרברג 
 הופק בידי:  סקוט ז. ברנז 
 תסריט:  סקוט ז. ברנז 
 שחקנים ראשיים:  מריל סטריפ לארי וילמור אריק מיכאל קול שושנה בוש רוזלינד צ'או ויל פורטה Larry Clarke לינדה לוק Jay Paulson Jan Hoag קריסטלה אלונזו איימי פמברטון נורברט וייסר נונסו אנוזי ניקי אמוקה-בירד אלכס פטיפר דייוויד שווימר אנטוניו בנדרס גארי אולדמן כריס פרנל ג'פרי רייט ג'יימס קרומוול רוברט פטריק מתיאס שונארטס מליסה ראוש שרון סטון מרשה סטפני בלייק 
 מוזיקה:  דייוויד הולמס 
 מדינה:  ארצות הברית ארצות הברית
 חברה מפיצה:  נטפליקס 
 שיטת הפצה:  וידאו על פי דרישה, direct-to-video 
 הקרנת בכורה:  2019 
 משך הקרנה:  95 דק' 
 שפת הסרט:  אנגלית 
 סוגה:  סרט דרמה 
 דף הסרט ב־IMDb
 
המכבסה (באנגלית: The Laundromat) הוא סרט דרמה קומית אמריקאי ביוגרפי משנת 2019 בבימויו של סטיבן סודרברג, עם תסריט מאת סקוט ז. ברנס. בסרט מככבים מריל סטריפ, גארי אולדמן, אנטוניו בנדרס, ג'פרי רייט, דייוויד שווימר, מתיאס שונארטס, ג'יימס קרומוול ושרון סטון.
הסרט הוקרן בבכורה עולמית בפסטיבל הקולנוע של ונציה ב-1 בספטמבר 2019 והוא אמור לצאת להפצה נרחבת ב-27 בספטמבר 2019, לפני הזרמת הדיגיטל ב-18 באוקטובר 2019, על ידי נטפליקס. הסרט זכה לביקורות מעורבות של מבקרים.
תקציר עלילת הסרט

הסרט עוקב אחר אלן מרטין שחופשת החלומות שלה משנה כיוון ומובילה אותה להסתבכות בעסקאות מפוקפקות שאותן ניתן לייחס למשרד עורכי דין אחד בפנמה סיטי, המנוהל על ידי השותפים יורגן מוסאק ורמון פונסקה. במהרה היא לומדת כי מצבה הפעוט הוא רק טיפה בים של מיליוני תיקים הקושרים תוכנית מס למנהיגים הפוליטיים העשירים והחזקים ביותר בעולם.
צוות השחקנים

מריל סטריפ בתפקיד אלן מרטין
גארי אולדמן בתפקיד יורגן מוסאק
אנטוניו בנדרס בתפקיד רמון פונסקה
שרון סטון בתפקיד חנה
אלכס פטיפר
דייוויד שווימר בתפקיד מתיו קווירק
מתיאס שונארטס בתפקיד מייווד
ג'פרי רייט בתפקיד בונקאמפר
ויל פורטה כגרינגו מספר 1
כריס פרנל בתפקיד גרינגו מספר 2
ג'יימס קרומוול בתפקיד ג'וספה דייוויד "ג'ו" מרטין
מליסה ראוש כמלאני
לארי וילמור בתפקיד ג'ף
רוברט פטריק כקפטן פרי
רוזלינד צ'או בתפקיד גו קיילאי
ג'סיקה אלאיין כסימון
ניקי אמוקה-בירד בתור מירנדה
נונסו אנווזי בתפקיד צ'ארלס
איימי פמברטון כמביא
כריסטלה אלונזו כסוכן קילמר
ג'יי פולסון בתפקיד הכומר קונרס
צ'ארלס הלפורד
שושנה בוש כרבקה רובינשטיין
נורברט ווייסר בתור גולש שווייצרי
מרשה סטפני בלייק בתפקיד וינקל בונקמפר
הפקה

ביולי 2016 הוכרז כי סטיבן סודרברג אמור להפיק פרויקט עיבוד קולנועי של פרשת מסמכי פנמה. מאוחר יותר, באפריל 2018, הוכרז כי סודרברג יביים גם את הסרט, שכותרתו כעת "המכבסה". סקוט ז. ברנס כתב את התסריט וההפקה אמורה להתחיל בסתיו 2018. במאי 2018 דווח כי מריל סטריפ, גארי אולדמן ואנטוניו בנדרס ניהלו מגעים לככב בסרט כאשר נטפליקס הודיעה שהיא מעוניינת לרכוש את זכויות ההפצה. סודרברג אישר שנטפליקס תהיה ככל הנראה המפיצה של הסרט ביולי. באוגוסט 2018, אלכס פטיפר הצטרף לצוות שחקני הסרט. באוקטובר אושרה נטפליקס כמפיצת הסרט, כשדייוויד שווימר ו-ויל פורטה הצטרפו להפקה. באותו חודש הצטרפו לצוות הסרט מתיאס שונארטס, ג'פרי רייט, כריס פרנל, ג'יימס קרומוול, מליסה ראוש, לארי וילמור ורוברט פטריק.
הפקה > צילומים

הצילומים העיקריים החלו ב-15 באוקטובר 2018.
הפצה

הקרנת הבכורה העולמית שלה בפסטיבל ונציה ב-1 בספטמבר 2019. הוא הוקרן גם בפסטיבל הסרטים הבינלאומי בטורונטו ובפסטיבל הסרטים הבינלאומי סן סבסטיאן בספטמבר 2019. הוא אמור לצאת לאקרנים ב-27 בספטמבר 2019, לפני הזרמת הדיגיטל ב-18 באוקטובר 2019.
ביקורת

באתר Rotten Tomatoes, הסרט מחזיק בדירוג של 44% על סמך 50 ביקורות, עם ממוצע משוקלל של 5.67 / 10. בקונצנזוס הביקורתי באתר נכתב: "המכבסה עושה שימוש לרעה בקאסט המדהים שלו בכך שהוא נוקט בגישה בוטה ומאכזבת להפעלת דרמטיזציה של האירועים בחיים האמיתיים שהיוו השראה לכך." באתר Metacritic הסרט מחזיק בציון ממוצע משוקלל של 54 מתוך 100, המבוסס על 17 מבקרים, המציין "ביקורות מעורבות או ממוצעות".
הערות שוליים

↑  McNary, Dave (7 ביולי 2016). "Panama Papers Movie in the Works From Steven Soderbergh". variety.com. נבדק ב-25 בנובמבר 2018. {{cite web}}:  (עזרה)
↑  Perez, Rodrigo (12 באפריל 2018). "Steven Soderbergh Shooting 'Panama Papers' Movie Next, Title Revealed". The Playlist (באנגלית אמריקאית). נבדק ב-15 באפריל 2018. {{cite news}}:  (עזרה)
↑  "Meryl Streep to Star in Panama Papers Thriller for Steven Soderbergh (Exclusive)". hollywoodreporter.com. נבדק ב-25 בנובמבר 2018. {{cite web}}:  (עזרה)
↑  Jr, Mike Fleming (14 במאי 2018). "Steven Soderbergh Panama Papers Pic 'The Laundromat' Has Gary Oldman, Meryl Streep & Antonio Banderas Circling". deadline.com. נבדק ב-25 בנובמבר 2018. {{cite web}}:  (עזרה)
↑  "Steven Soderbergh says he'll probably choose Netflix to distribute his next movie: 'I don't care if it never shows in a theater'". businessinsider.com. נבדק ב-25 בנובמבר 2018. {{cite web}}:  (עזרה)
↑  "Alex Pettyfer Talks Favorite Acting Project, Reveals Upcoming Steven Soderbergh Film Role". YouTube. נבדק ב-29 באוגוסט 2018. {{cite web}}:  (עזרה)
↑  Jr, Mike Fleming (9 באוקטובר 2018). "Netflix Commits To Panama Papers Drama 'The Laundromat'; David Schwimmer Joins Soderbergh, Oldman, Streep, Banderas". deadline.com. נבדק ב-25 בנובמבר 2018. {{cite web}}:  (עזרה)
↑  Barfield, Charles (18 באוקטובר 2018). "Matthias Schoenaerts, Jeffrey Wright & More Join Steven Soderbergh's 'The Laundromat'". The Playlist. נבדק ב-18 באוקטובר 2018. {{cite web}}:  (עזרה)
↑  D'Alessandro, Anthony (19 באוקטובר 2018). "Robert Patrick Boards Steven Soderbergh's Panama Papers Netflix Drama 'The Laundromat'". Deadline Hollywood. נבדק ב-19 באוקטובר 2018. {{cite web}}:  (עזרה)
↑  "The Laundromat". Backstage. נבדק ב-9 בנובמבר 2018. {{cite web}}:  (עזרה)
↑  Anderson, Ariston (25 ביולי 2019). "Venice Film Festival Unveils Lineup (Updating Live)". The Hollywood Reporter. נבדק ב-25 ביולי 2019. {{cite web}}:  (עזרה)
↑  Lang, Brent (23 ביולי 2019). "Toronto Film Festival: 'Joker,' 'Ford v Ferrari,' 'Hustlers' Among Big Premieres". Variety. נבדק ב-23 ביולי 2019. {{cite web}}:  (עזרה)
↑  Green, Jennifer (21 באוגוסט 2019). "San Sebastian Sidebar Adds Steven Soderbergh's 'Laundromat,' Casey Affleck's 'Light of My Life'". The Hollywood Reporter. נבדק ב-23 באוגוסט 2019. {{cite web}}:  (עזרה)
↑  McClintock, Pamela (27 באוגוסט 2019). "Netflix Dates 'Marriage Story,' 'Laundromat' and Other Fall Award Films". The Hollywood Reporter. נבדק ב-27 באוגוסט 2019. {{cite web}}:  (עזרה)
↑  "The Laundromat". Rotten Tomatoes. נבדק ב-24 בספטמבר 2019. {{cite web}}:  (עזרה)
↑  "The Laundromat Reviews". Metacritic. נבדק ב-24 בספטמבר 2019. {{cite web}}:  (עזרה)
הצרת אבי העורקים

| --- | --- |

איור של הצרת אבי העורקים
 תחום:  גנטיקה רפואית 
 מיקום אנטומי:  אבי העורקים 
 תסמינים:  קוצר נשימה, כאב חזה, עייפות, כאב ראש, דימום מהאף, סחרחורת, כשל גדילה, קרדיומגליה, decreased appetite, intermittent claudication 
 טיפול:  alprostadil 
 קישורים ומאגרי מידע
 eMedicine:  150369 
 DiseasesDB:  2876
 MeSH:  D001017
 MedlinePlus:  000191
 OMIM:  120000
 סיווגים
 ICD-10:  Q25.1
 ICD-11:  LA8B.21 
 
הֲצָרַת אֲבִי הָעוֹרְקִים (בלועזית: coarctation of the aorta), הידועה גם בשם הִצְטַיְּקוּת אֲבִי הָעוֹרְקִים, היא מום מולד באבי העורקים שבו מוצר נהור אבי העורקים, על פי רוב סמוך לצינור העורקי, מתחת למוצא העורק התת-בריחי השמאלי. המום מתרחש כאשר במהלך ההתפתחות של אבי העורקים האזור סביב כניסתו של הצינור העורקי אינו מתפתח כראוי. הביטוי הקליני של ההצרה הוא יתר לחץ דם עם הבדלים בדפקים ובלחץ הדם בין הגפיים. במקרים חמורים הביטוי מופיע סמוך ללידה עם סימני אי-ספיקת לב. האבחנה של מום זה נעשית לרוב באקוקרדיוגרפיה, וזאת לאחר חשד קליני של יתר לחץ דם והבדלים המודינמיים בגפיים. הטיפול הוא ניתוחי לרוב, אך ישנם מקרים שבהם הטיפול מתבצע באנגיופלסטיה.
אפידמיולוגיה

הצרת אבי העורקים מהווה כ-10% ממומי הלב המולדים, והיא מתרחשת פי שניים יותר בזכרים. מום זה נפוץ בקרב נשים עם תסמונת טרנר, ובכ-70% מבעלי מום זה ישנו מום נוסף של מסתם ותיני דו-פסיגי.
אטיולוגיה

הסיבה להתפתחות הצרה באבי העורקים אינה ידועה לאשורה, אולם ישנם שני הסברים משוערים להתפתחותה. האחד הוא בשל זרימת דם מופחתת בקשת אבי העורקים, למשל על רקע מום לב אחר כמו מסתם ותיני דו-פסיגי או פגם במחיצה הבין-חדרית, והשני הוא התארכות של רקמת הצינור העורקי לתוך דופן אבי העורקים.
מלבד זאת, ישנה שכיחות מוגברת של הצרת אבי העורקים בבני משפחה שלהם מומי לב מולדים הכוללים חסימה או היצרות של מוצא החדר השמאלי בלב. כמו כן, 5%–15% מהנשים עם תסמונת טרנר הן בעלות אבי עורקים מוצר.
פתופיזילוגיה

ממצאים פתולוגיים של מטופלים עם הצרת אבי העורקים מדגימים כי באתר ההצרה ישנה התעבות של הגלימה האמצעית והיפרפלזיה של הגלימה הפנימית, אשר יוצרות מעין רכס העוטף את נהור אבי העורקים. בנוסף, ישנן עדויות הולכות ועולות של פגמים בדופן כלי הדם באבי העורקים העולה. הדופן מתקשחת ומאבדת מן האלסטיות שלה, עם עלייה בשיעור הקולגן וירידה במסת השריר החלק במקטע שלפני ההצרה. כמו כן, ישנן עדויות לניוון ציסטי של הגלימה האמצעית, אשר מוביל למחלות נוספות של אבי העורקים, כגון בתירת אבי העורקים. טרם ידוע מהו המנגנון הגורם לפגמים אלה בהתפתחות דופן אבי העורקים.
מבחינה המודינמית, בתקופת ההיריון להצרת אבי העורקים אין השלכות משמעותיות בשל הצינור העורקי הפתוח, שעוקף למעשה את הקטע המוליך דם מקשת אבי העורקים לאבי העורקים היורד. עם סגירת הצינור העורקי והגומץ הסגלגל, מנותב הדם דרך הקטע המוצר, והדבר מביא לעלייה בלחץ הדם הסיסטולי, ואף עלול לגרום לאי-ספיקת לב, כתלות בחומרת ההצרה ובנוכחות מומי לב נוספים. העלייה בלחץ הדם מביאה עמה עלייה בעומס על החדר השמאלי של הלב, אשר גורמת לניסיון פיצוי בדמות היפרטרופיה של שריר הלב ולהתפתחות אספקת דם מקבילנית דרך העורקים הבין-צלעיים ועורקים נוספים העוקפים את הקטע המוצר. כאשר בילוד ההצרה חמורה דיה, מנגנוני הפיצוי אינם מספיקים להתפתח, והלב נכנס לאי-ספיקה.